Cerro Tololo Inter-American Observatory

Cerro Tololo Inter-American Observatory je observatórium na vrchu Cerro Tololo v čilských Andách, 480 km severne od Santiaga (-70°48,9'; -30°9,9'; 2 399 m). Riadiace centrum je v La Serene na pobreží Tichého oceána, 55 km severozápadne od observatória. Observatórium riadi spoločne AURA a čilská národná univerzita. Založené bolo v roku 1967. Pracuje v oblasti fotoelektrickej fotometrie, spektroskopie, spektrofotometrie, priamej fotografie hviezd a slabých objektov.

Vybavenie: 400 cm (od roku 1976), 366 cm, 150 cm, 100 cm a 90 cm reflektor, 61/213 cm Curtisova-Schmidtova komora. Prístroje môžu používať astronómi z celého sveta.

 Pozri aj 

 Very Large Telescope

Kategória:Astronomické observatóriá v Čile